smcproject/ml-wiki-sentences huggingface dataset:
മുമ്പ്, വിവിധ ബിരുദാനന്തര പ്രോഗ്രാമുകളിലെ (ഡിപ്ലോമ, ഡിഗ്രി പ്രോഗ്രാമുകൾ) സീറ്റുകൾ നികത്തിയിരുന്നത് താഴെ പറയുന്നവ വഴിയായിരുന്നു: സംസ്ഥാനതല പിജി പ്രവേശന പരീക്ഷ (ടിഎൻപിജി) ദേശീയതല പിജി പ്രവേശന പരീക്ഷ (എഐപിജിഎംഇ)
2017 മുതൽ, പ്രത്യേക പ്രവേശന പരീക്ഷകളൊന്നുമില്ല, കൂടാതെ ഒരു ബിരുദാനന്തര സീറ്റിൽ പ്രവേശിക്കുന്നതിന് ഒരു ഉദ്യോഗാർത്ഥി ഒരൊറ്റ പ്രവേശന പരീക്ഷയായ നാഷണൽ എലിജിബിലിറ്റി കം എൻട്രൻസ് ടെസ്റ്റ് (നീറ്റ്) യോഗ്യത നേടേണ്ടതുണ്ട്.
ഡിപ്ലോമ, ബിരുദാനന്തര ബിരുദം, ഉയർന്ന സ്പെഷ്യാലിറ്റി കോഴ്സുകളുടെ വിശദാംശങ്ങൾ
ബിരുദാനന്തര ഡിപ്ലോമ കോഴ്സ് ഒബ്‌സ്റ്റട്രിക്‌സ് ഗൈനക്കോളജിയിൽ ഡിപ്ലോമ ഡിപ്ലോമ ഇൻ ചൈൽഡ് ഹെൽത്ത് ഓട്ടോ-റിനോ-ലാറിംഗോളജിയിൽ ഡിപ്ലോമ അനസ്തേഷ്യയിൽ ഡിപ്ലോമ ഓർത്തോപീഡിക്‌സിൽ ഡിപ്ലോമ ക്ലിനിക്കൽ പാത്തോളജിയിൽ ഡിപ്ലോമ
ബിരുദാനന്തര ബിരുദ കോഴ്സ് എംഡി ജനറൽ മെഡിസിൻ എംഡി പാത്തോളജി എംഡി മൈക്രോബയോളജി എംഡി Obstetrics Gynecology എം.ഡി.ഫിസിയോളജി എം.ഡി.പീഡിയാട്രിക്സ് എംഡി അനസ്തേഷ്യോളജി എംഎസ് ജനറൽ സർജറി എംഎസ് ഇഎൻടി എംഎസ് ഓർത്തോപീഡിക്‌സ് എംഡി കമ്മ്യൂണിറ്റി മെഡിസിൻ എം.ഡി.ട്യൂബർകുലോസിസ് ആൻഡ് റെസ്പിറേറ്ററി മെഡിസിൻ എംഡി സൈക്യാട്രി എംഡി റേഡിയോ ഡയഗ്നോസിസ് എംഡി ഫോറൻസിക് മെഡിസിൻ
ബിരുദാനന്തര ബിരുദ കോഴ്‌സ് ഡിഎം ഗ്യാസ്ട്രോഎൻട്രോളജി ഡിഎം നെഫ്രോളജി എം.സി.എച്ച്. യൂറോളജി എം.സി.എച്ച്. പ്ലാസ്റ്റിക് സർജറി എം.സി.എച്ച്. സർജിക്കൽ ഓങ്കോളജി ചെന്നൈ മെട്രോ റെയിൽ
ചെന്നൈ മെട്രോ റെയിൽ പദ്ധതി മെട്രോ സ്റ്റേഷന്റെ നിർമ്മാണത്തിനായി കിൽപ്പോക്ക് മെഡിക്കൽ കോളേജിൽ നിന്നുള്ള 2,756 ച.
ഭൂമി ഏറ്റെടുത്തു.
അവലംബം പുറം കണ്ണികൾ പ്രമാണം:Education കവാടം: India ഔദ്യോഗിക വെബ്സൈറ്റ്
കാണ്ഡഹാർ (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Kandahar_(2010_film)
2010 ഡിസംബർ 16 ന് പുറത്തിറങ്ങിയ മലയാളചലച്ചിത്രമാണ് കാണ്ഡഹാർ .
ഈ ചിത്രത്തിന്റെ സംവിധാനം മേജർ രവിയാണ് നിർവഹിച്ചിരിക്കുന്നത്.
മോഹൻലാലാണ് ചിത്രത്തിലെ നായകൻ.
അമിതാഭ് ബച്ചൻ ആദ്യമായി അഭിനയിക്കുന്ന മലയാളചലച്ചിത്രവുമാണിത്.
ഈ ചിത്രം തമിഴിലേക്കും ഹിന്ദിയിലേക്കും മൊഴിമാറ്റിയും ഇറക്കുന്നുണ്ട്.
1999 ൽ നടന്ന ഇന്ത്യൻ എയർ‌ലൈൻസ് വിമാനറാഞ്ചലുമായി ബന്ധപ്പെട്ടുള്ളതാണ് ഈ ചലച്ചിത്രം.
അഭിനേതാക്കൾ അഭിനേതാവ് കഥാപാത്രം മോഹൻ ലാൽ മേജർ മഹാദേവൻ അമിതാഭ് ബച്ചൻ ലോകനാഥൻ ശർമ്മ ഗണേഷ് വെങ്കട്ടരാമൻ സൂര്യനാഥൻ ശർമ്മ പാർവ്വതി ഓമനക്കുട്ടൻ സുമലത ലോകനാഥൻ ശർമ്മയുടെ ഭാര്യ കാവേരി ജാ എയർ ഹോസ്റ്റസ് അനന്യ ലാൽ കെ.പി.എ.സി. ലളിത മേജർ രവി അനൂപ് ചന്ദ്രൻ എൻ.എൽ. ബാലകൃഷ്ണൻ പ്രദീപ് ചന്ദ്രൻ സാജു ആറ്റിങ്ങൽ കണ്ണൻ പട്ടാമ്പി മേജർകിഷോർ ക്യാപ്റ്റൻ അനിൽ ഹനീഫ് കുമരനല്ലൂർ ജാഫർ ഇടുക്കി അണിയറ പ്രവർത്തകർ അണിയറപ്രവർത്തനം നിർവഹിച്ചത് സംവിധാനം മേജർ രവി നിർമ്മാണം സിയോ ഈസ്റ്റ്ബീ മൂവീസ് പ്രൈവറ്റ് ലിമിറ്റഡ്, പ്രണവം ആർട്സ് ഇന്റർനാഷണൽ വിതരണം ആശിർവാദ് സിനിമാസ്, മാക്സ് ലാബ് സിനിമാസ് ആന്റ് എന്റർടെയ്ന്റ്മെന്റ്സ് സംഗീതം ഷമീർ ടൻഡൻ പശ്ചാത്തലസംഗീതം വിവേക് വി.കെ ആനിമേഷൻ പനച്ചി എന്റർടെയ്ന്റ്മെന്റ് ഛായാഗ്രഹണം രവി വർമ്മൻ, വേൽരാജ് എഡിറ്റിംഗ് ഡോൺ മാക്സ് ശബ്ദലേഖനം റസൂൽ പൂക്കുട്ടി സംഘട്ടനം ശക്തി കഥ, തിരക്കഥ, സംഭാഷണം മേജർ രവി കല രാജീവൻ നിർമ്മാണ നിയന്ത്രണം കണ്ണൻ പട്ടാമ്പി പ്രൊഡക്ഷൻ എക്സിക്യൂട്ടീവ് ബാദുഷ പ്രൊഡക്ഷൻ മാനേജേഴ്സ് ജോളി, അബു താഹിർ ഗാനരചന വയലാർ ശരത്ചന്ദ്രവർമ്മ ചമയം രതീഷ് അമ്പാടി വസ്ത്രാലങ്കാരം സായ് നൃത്തം കൂൾ ജയന്ത് ചീഫ് അസ്സോ.
ഡയറക്ടർ കുടമാളൂർ രാജാജി അസ്സോ.
ഡയറക്ടർ അരുൺ വർമ്മ സംവിധാന സഹായികൾ ജോൺ റോബിൻസൺ, പി. സുന്ദർ, വിനോദ് റാം, യേശുദാസ്.
കെ.ജെ (താജ്), രഞ്ജിത് മോഹൻ, ബോസ്മി ചന്ദ്രബോസ് നിശ്ചലഛായഗ്രഹണം രാജേഷ് നിർമ്മാണം
മോഹൻലാലാണ് നായകകഥാപാത്രത്തെ അവതരിപ്പിച്ചിരിക്കുന്നത്.
അതിനു പുറമേ ഈ  ചിത്രത്തിന്റെ നിർമ്മാതാക്കളിലൊരാളും മോഹൻലാലാണ്.
സൂര്യ , അരുൺ വിജയ് മുതലായ തമിഴ് ചലച്ചിത്രനടന്മാരെ ഈ ചിത്രത്തിലേക്ക് ഉദ്ദേശിച്ചിരുന്നെങ്കിലും അവരുടെ ഡേറ്റ് ലഭിക്കാത്തതിനാൽ ഒഴിവാക്കുകയായിരുന്നു.
ഗണേഷ് വെങ്കിടരാമനെ ആ കഥാപാത്രത്തിനായി തിരഞ്ഞെടുക്കുകയായിരുന്നു.
ഒരു പ്രധാന വേഷത്തിലേക്ക് അഭിനയിക്കാൻ അമിതാഭ് ബച്ചനെ സമീപിച്ചിരുന്നു.
അദ്ദേഹം ഉടനെത്തന്നെ ആവശ്യം അംഗീകരിച്ചു.
അദ്ദേഹം സ്വന്തം ബ്ലോഗിൽ പറഞ്ഞത് തനിക്ക് 8 കോടി വാഗ്ദാനം ചെയ്തെങ്കിലും ആ വേഷത്തിന് പ്രതിഫലം വാങ്ങിയിട്ടില്ല എന്നാണ്.
അദ്ദേഹത്തിന്റെ മകനായി ഗണേഷ് വെങ്കിടരാമനാണ് അഭിനയിച്ചിരിക്കുന്നത്.
അതിനുശേഷം, മോഡലുകളായ പാർവ്വതി ഓമനക്കുട്ടൻ , രംഗിനി ദ്വിവേദി എന്നിവർ ഈ ചിത്രവുമായി കരാറിലേർപ്പെട്ടു.
ചലച്ചിത്രത്തിലെ വിമാനറാഞ്ചൽ രംഗങ്ങൾ ചിത്രീകരിച്ചത് റഷ്യയിലാണെന്ന് സംവിധായകൻ മേജർ രവി പത്രസമ്മേളനത്തിൽ പറഞ്ഞു.
മറ്റു സ്ഥലങ്ങൾ ഊട്ടി , ഡെൽഹി മുതലായവയാണ്.
2010 ഡിസംബർ 16 ന് ആണ് ഈ ചിത്രം പ്രദർശനശാലകളിലെത്തിയത്.
ഇന്ത്യയൊട്ടാകെ 150 പ്രദർശനശാലകളിൽ ഈ ചിത്രം പ്രദർശിപ്പിച്ചു.
ചെലവാക്കിയ 6.50 കോടിയിൽ 6.25 കോടി, ചിത്രം പ്രദർശനത്തിനെത്തുന്നതിനു മുമ്പു തന്നെ ഉപഗ്രഹ വിതരണാവകാശം, പ്രദർശനശാലകളിലെ അഡ്വാൻസ്, ഓഡിയോ-വീഡിയോ വിതരണാവകാശം മുതലായവയിലൂടെ ലഭിച്ചു.
മേജർ മഹാദേവൻ പരമ്പര
മോഹൻലാൽ , മേജർ മഹാദേവനായി അഭിനയിച്ച ഈ പരമ്പരയിലെ മുൻ ചിത്രങ്ങൾ കേരളത്തിൽ മികച്ച പ്രദർശനവിജയം നേടിയിരുന്നു.
ആദ്യചിത്രമായ കീർത്തിചക്ര 150 ഓളം ദിവസങ്ങളും അടുത്ത ചിത്രമായ കുരുക്ഷേത്ര 75 ഓളം ദിവസങ്ങളും പ്രദർശിപ്പിച്ചു.
കീർത്തിചക്ര യിൽ ജീവയും കുരുക്ഷേത്ര യിൽ സിദ്ദിഖും മോഹൻലാലിന്റെ സഹായിയായി അഭിനയിച്ചു.
ഈ ചിത്രത്തിൽ ഗണേഷ് വെങ്കടരാമനാണ് ആ റോൾ നിർവ്വഹിച്ചിരിക്കുന്നത്.
സന്ദീപ് നാഥ്, വയലാർ ശരത്ചന്ദ്രവർമ്മ , സുധാകർ ശർമ്മ, കൗശൽ കിഷോർ എന്നിവരുടെ ഗാനങ്ങൾക്ക് ഷമിർ ടൻഡൺ ഈണം പകർന്നിരിക്കുന്നു.
നമ്പർ ഗാനം പാടിയത് ഗാനരചന സമയദൈർഘ്യം 1 ഏയ് ജനനി സോനു നിഗം സന്ദീപ് നാഥ് 4:56 2 പകിട പകിട എം.ജി. ശ്രീകുമാർ , നീതാ സുബൈർ വയലാർ ശരത്ചന്ദ്രവർമ്മ 4:22 3 ഹോ ചുപ്പി ഹെ കൈലാഷ് ഖേർ കൗശൽ കിഷോർ 4:23 4 ധിമി ധിമി സുനീതി ചൗഹാൻ സുധാകർ ശർമ്മ 4:18 5 ഏയ് ജനനി നീതാ സുബൈർ സന്ദീപ് നാഥ് 5:08 6 ഹോ ചുപ്പി കൈലാഷ് ഖേർ കൗശൽ കിഷോർ 4:39 7 തിക്‌ധെ തിക്‌ധെ അമിത് കുമാർ , നീതാ സുബൈർ സന്ദീപ് നാഥ് 4:22 അവലംബം പുറത്തേക്കുള്ള കണ്ണികൾ ഔദ്യോഗിക വെബ്‌സൈറ്റ് കാണ്ഡഹാർ ഇന്റർനെറ്റ് മൂവി ഡാറ്റാബേസിൽ കാണ്ഡഹാർ – മലയാളസംഗീതം.
ഇൻഫോ കാണ്ഡഹാർ Archived 2010-11-21 at the Wayback Machine .
– nowrunning.com കാണ്ഡഹാർ Archived 2010-12-18 at the Wayback Machine .
– mallumovies.org
കാതര ഇംഗ്ലീഷ് വിലാസം https://ml.wikipedia.org/wiki/Kaathara
ബെന്നി പി തോമസ് സംവിധാനം ചെയ്ത് 2000-ൽ പുറത്തിറങ്ങിയ മലയാള ചലച്ചിത്രമാണ് കാതര അഭിനയിച്ചവർ സന്തോഷ് അമീർജാൻ ഹിമാബിന്ദു കലാഭവൻ പ്രജോദ് കൊച്ചുപ്രേമൻ മച്ചാൻ വർഗ്ഗീസ് മരിയ മേഘധാധൻ സലു ശശികേശ കലാഭവൻ ഷാജോൺ ഷക്കീല ഗാനങ്ങൾ നം.
ഗാനം ആലാപനം രചന സംഗീതം 1.
വിണ്ണിൽ വിരിയും വസന്തം ...
രാധിക തിലക് ഭരണിക്കാവ് ശിവകുമാർ , ബെന്നി പുളിക്കൽ സംജി ആറാട്ടുപുഴ 2.
മനസ്സും മാംസവും പുഷ്പിച്ചു ...
ബിജു നാരായണൻ , രാധിക തിലക് ഭരണിക്കാവ് ശിവകുമാർ , ബെന്നി പുളിക്കൽ സംജി ആറാട്ടുപുഴ 3.
വിണ്ണിൽ വിരിയും വസന്തം ..
ബിജു നാരായണൻ ഭരണിക്കാവ് ശിവകുമാർ , ബെന്നി പുളിക്കൽ സംജി ആറാട്ടുപുഴ അവലംബം പുറത്തേക്കുള്ള കണ്ണികൾ
കാതര ഇന്റർനെറ്റ് മൂവി ഡാറ്റാബേസിൽ
കാതറിന ക്രൂഗർ ഇംഗ്ലീഷ് വിലാസം https://ml.wikipedia.org/wiki/Katharina_Kr%C3%BCger
അന്താരാഷ്ട്ര തലത്തിലുള്ള മത്സരങ്ങളിൽ പങ്കെടുക്കുന്ന ജർമ്മൻ വീൽചെയർ ടെന്നീസ് താരമാണ് കാതറിന ക്രൂഗർ.
ഓസ്‌ട്രേലിയൻ ഓപ്പൺ, ഫ്രഞ്ച് ഓപ്പൺ മത്സരങ്ങളിൽ മൂന്ന് തവണ ക്വാർട്ടർ ഫൈനലിസ്റ്റായ അവർ മൂന്ന് സമ്മർ പാരാലിമ്പിക് ഗെയിംസിൽ പങ്കെടുക്കുകയും സിംഗിൾസ് ഇനങ്ങളിൽ രണ്ടാം റൗണ്ടിലെത്തുകയും ചെയ്തു.
2009-ലെ ഓസ്ട്രേലിയൻ ഓപ്പണിൽ റണ്ണറപ്പായ അവർ അഗ്നിസ്ക വൈസോക്കയോടൊപ്പം ഫൈനലിൽ എത്തുകയും കോറി ഹോമൻ , എസ്ഥർ വെർജിയർ എന്നിവരോട് പരാജയപ്പെടുകയും ചെയ്തു.
കാണ്ഡം ഇംഗ്ലീഷ് വിലാസം https://ml.wikipedia.org/wiki/Shoot
സസ്യശാസ്ത്രത്തിൽ കാണ്ഡം എന്നത് ഇലകൾ , വശത്തുള്ള മുകുളങ്ങൾ, പൂവുണ്ടാകുന്ന തണ്ടുകൾ, പൂമൊട്ടുകൾ എന്നിവയടങ്ങിയ തണ്ടിന്റെ ഭാഗങ്ങൾ ചേർന്നതാണ്.
ഒരു വിത്തു മുളയ്ക്കുമ്പോൾ മുകളിലേയ്ക്കു വളരുന്ന ഇലകൾ വികാസം പ്രാപിക്കുന്ന പുതുതായി വളരുന്ന ഭാഗമാണിത്.
വസന്തകാലത്ത് , ബഹുവർഷികളായ ( perennial) സസ്യങ്ങളിൽ പുതിയ തണ്ടുകളും പൂക്കളും  ഉണ്ടാവുന്നു.
എന്നാൽ ദൈനംദിന സംസാരത്തിൽ കാണ്ഡം എന്ന വാക്ക് തണ്ടിനു പകരം ഉപയോഗിക്കുന്നു.
തണ്ട് മുകുളങ്ങളുണ്ടാകുന്ന പർവ്വങ്ങളും ഫലങ്ങളും ഇലകളും നിൽക്കുന്ന കാണ്ഡത്തിന്റെ അവിഭാജ്യ ഘടകമാണ്.
ഇളം കാണ്ഡങ്ങൾ പലപ്പോഴും ജന്തുക്കളുടെ ആഹാരമായി മാറുന്നു, കാരണം അവയിലെ നാരുകളിലെ കോശങ്ങളിൽ രണ്ടാമതുള്ള കോശഭിത്തി വികസനം നടന്നിട്ടുണ്ടാകാത്തതിനാൽ ഈ തണ്ടുകൾ വളരെ മൃദുലവും ചവയ്ക്കാനും ദഹിക്കാനും വളരെ എളുപ്പവുമാകുന്നു.
ഈ കാണ്ഡങ്ങൾ വളർന്ന് പ്രായമാകുമ്പോൾ അവയിലെ കോശങ്ങളിലെ കോശഭിത്തികൾ രണ്ടാമതുള്ള കോശഭിത്തി കട്ടിയാകൽ നടന്ന് കാഠിന്യം വർദ്ധിക്കുകയും ചെയ്യുന്നു.
ചില സസ്യങ്ങൾ വിഷപദാർത്ഥങ്ങൾ ഉല്പാദിപ്പിച്ച് അവയുടെ കാണ്ഡങ്ങൾ വിഷമയമാക്കി ജന്തുക്കൾക്കു തന്നാനാവാതെ നിലനിർത്തുന്നു.
The shoot of a cucumber Edible shoots of Sachaline Sunflower seedlings germinate A young hass avocado shoot തടിയുള്ള സസ്യങ്ങളുടെ വിവിധ തരം കാണ്ഡങ്ങൾ
അനേകം തടിയുള്ള സസ്യങ്ങൾക്കും വ്യതിരിക്തമായ നീളം കുറഞ്ഞതും കൂടിയതുമായ കാണ്ഡങ്ങളുണ്ട്.
ചില ആവൃതബീജസസ്യങ്ങളിൽ, നീളംകുറഞ്ഞ കാണ്ഡങ്ങളെ സ്പർ കാണ്ഡങ്ങൾ അല്ലെങ്കിൽ ഫല സ്പറുകൾ എന്നു പറയുന്നു.
ഇവയിൽനിന്നുമാണ് മിക്ക ഫലങ്ങളും ഉണ്ടാകുന്നത്.
കോണിഫർ മരങ്ങളിലും ജിങ്കോ മരത്തിലും ഇതുപോലുള്ള പാറ്റേൺ കാണാനാകും.
സീസണൽ ആയി വിവിധയിനം ഇലകൾ ഒരേ സസ്യത്തിൽ ഉണ്ടാകാറുണ്ട്.
സീസണൽ ഹെറ്റെറോഫിലി എന്നിത് അറിയപ്പെടുന്നു.
ഇതും കാണൂക മുകുളം ലമ്മാസ് വളർച്ച a second burst of growth late in the growing season exhibited by some trees.
Lateral shoot മുള്ള് (സസ്യശാസ്ത്രം) അവലംബം
കാണ്ഡദേവി എസ്. അഴഗിരിസ്വാമി ഇംഗ്ലീഷ് വിലാസം https://ml.wikipedia.org/wiki/Kandadevi_S.
_Alagiriswamy
കർണാടക സ്വദേശിയായ ഒരു  വയലിനിസ്റ്റായിരുന്നു കാണ്ഡദേവി എസ്. അഴഗിരിസ്വാമി (1925-2000).
1925 ഏപ്രിൽ 21-ന് തമിഴ്‌നാട്ടിലെ ശിവഗംഗ ജില്ലയിലെ ദേവകോട്ടയ്ക്കടുത്തുള്ള കണ്ടദേവി ഗ്രാമത്തിൽ സുന്ദരരാജ അയ്യങ്കാറിന്റെയും അലിമേലു അമ്മാളിന്റെയും മകനായി അദ്ദേഹം ജനിച്ചു.
ആദ്യം മുത്തച്ഛൻ ശ്രീനിവാസ അയ്യങ്കാരുടെ കീഴിലും പിന്നീട് കണ്ടദേവി ചെല്ലം അയ്യങ്കാരുടെ കീഴിലും അദ്ദേഹം വയലിൻ പരിശീലനം നേടി.
ടി. ചൗഡയ്യയുടെ കീഴിലാണ് അദ്ദേഹം ഉന്നത പരിശീലനം നേടിയത്.
മൈസൂരിൽ തന്റെ ഗുരു ടി ചൗഡിയയുടെ സോളോ കച്ചേരിയുടെ അകമ്പടിയായി ആയിരുന്നു അഴഗിരിസ്വാമിയുടെ അരങ്ങേറ്റം.
അതിനുശേഷം അദ്ദേഹം എം.എസ്. സുബ്ബുലക്ഷ്മി , എം.എൽ. വസന്തകുമാരി , പി. എസ്. നാരായണസ്വാമി തുടങ്ങി അക്കാലത്തെ കർണാടക സംഗീതജ്ഞർക്കൊപ്പം വയലിൻ വായിച്ചിട്ടുണ്ട്.
വിദേശ പ്രകടനം
1982-ൽ ലണ്ടനിൽ നടന്ന ഫെസ്റ്റിവൽ ഓഫ് ഇന്ത്യയിൽ എം.എസ്. സുബ്ബുലക്ഷ്മിക്കൊപ്പമുള്ള വയലിനിസ്റ്റ് അദ്ദേഹമായിരുന്നു.
മറ്റ് ഗായകർക്കൊപ്പം അദ്ദേഹം യുകെ, യുഎസ്എ, ജപ്പാൻ തുടങ്ങി നിരവധി രാജ്യങ്ങളിൽ യാത്ര ചെയ്തിട്ടുണ്ട്.
പുരസ്കാരങ്ങളും അനുമോദനങ്ങളും സംഗീത നാടക അക്കാദമി അവാർഡ്, 1991 തമിഴ്നാട് സർക്കാരിന്റെ കലൈമാമണി അവാർഡ്, 1978 കാഞ്ചി കാമകോടി പീഠം തന്തി നാദ വിശാരദ.
അക്കാദമി ഓഫ് മ്യൂസിക് ആൻഡ് ആർട്‌സിന്റെ വാദ്യ രത്‌ന.
2000 ഒക്ടോബർ 13ന് ചെന്നൈയിൽ വച്ചാണ് അഴഗിരിസ്വാമി അന്തരിച്ചത്.
അദ്ദേഹത്തിന് 75 വയസ്സായിരുന്നു.
അവലംബം പുറം കണ്ണികൾ Festival of India, London, 1982 യൂട്യൂബിൽ - Alagiriswamy accompanying M. S. Subbulakshmi M S Subbulakshmi concert in USSR,1987 യൂട്യൂബിൽ - Video showing Alagiriswamy playing the Violin
കാതറിന ലഗ്നോ ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2020 ഓഗസ്റ്റ് മുതൽ തുടരുന്നു.
റഷ്യക്കാരിയായ (നേരത്തെ യുക്രൈൻ ) ലോക അഞ്ചാം നമ്പർ വനിതാചെസ്സ് താരമാണ് കാതറിന ലഗ്നോ (Ekaterina Aleksandrovna Lagno) ( Russian : Екатерина Александровна Лагно ; ജനനം 27 ഡിസംബർ 1989) ഒരു ചെസ്സ് പ്രതിഭയായ, അവൾ 12 വയസ്സും നാല് മാസവും രണ്ട് ദിവസവും പ്രായമുള്ളപ്പോൾ വുമൺ ഗ്രാൻഡ്മാസ്റ്റർ (WGM) എന്ന പദവി നേടിയിരുന്നു.
2007-ൽ ഗ്രാൻഡ്മാസ്റ്റർ പട്ടം ലഭിച്ചു.
രണ്ട് തവണ യൂറോപ്യൻ വനിതാ ചാമ്പ്യൻ ആയിരുന്ന അവർ 2006 ലും 2014 ലും വനിതാ ചെസ്സ് ഒളിമ്പ്യാഡിൽ രണ്ട് ടീം സ്വർണ്ണ മെഡലുകൾ നേടിക്കൊണ്ട്, യഥാക്രമം ഉക്രെയ്‌നിനും റഷ്യക്കും വേണ്ടി കളിച്ചു.
2013 ലെ വനിതാ ലോക ടീം ചാമ്പ്യൻഷിപ്പിൽ ഉക്രേനിയൻ ടീമിനായി കളിച്ച അവർ 2017 ലും 2021 ലും റഷ്യൻ ടീമിനായി കളിച്ച് സ്വർണം നേടി.
2013, 2015, 2017, 2019, 2021 വർഷങ്ങളിൽ വനിതാ യൂറോപ്യൻ ടീം ചാമ്പ്യൻഷിപ്പ് നേടിയ ലാഗ്നോ, 2013ൽ ഉക്രേനിയൻ ടീമിനായും തുടർന്നുള്ള എല്ലാ ചാമ്പ്യൻഷിപ്പുകളിലും റഷ്യൻ ടീമിനുമായി കളിച്ചു.
2018-ൽ വനിതാ വൈസ് ലോക ചാമ്പ്യൻ, 2014-ൽ വനിതാ ലോക റാപ്പിഡ് ചാമ്പ്യൻ, 2010, 2018, 2019 വർഷങ്ങളിൽ വനിതാ ലോക ബ്ലിറ്റ്സ് ചാമ്പ്യൻ എന്നീ നിലകളിൽ ലഗ്നോ അറിയപ്പെട്ടിരുന്നു.
അവലംബം പുറത്തേക്കുള്ള കണ്ണികൾ Kateryna Lagno chess games at 365Chess.com കാതറിന ലഗ്നോ player profile at ChessGames.com Kateryna Lagno team chess record at Olimpbase.org
കാണെക്കാണെ
പി.പി. രാമചന്ദ്രൻ രചിച്ച കവിതയാണ് കാണെക്കാണെ .
ഈ കൃതിക്ക് 2002-ൽ കവിതാസാഹിത്യത്തിനുള്ള കേരള സാഹിത്യ അക്കാദമി അവാർഡ് ലഭിച്ചിരുന്നു.
കാണിപ്പയ്യൂർ ശങ്കരൻ നമ്പൂതിരിപ്പാട് ഇംഗ്ലീഷ് വിലാസം https://ml.wikipedia.org/wiki/Kanippayyur_Sankaran_Nambudiripad
കേരളത്തിലെ പ്രസിദ്ധനായ തച്ചുശാസ്ത്രവിദഗ്ദ്ധനായിരുന്നു കാണിപ്പയ്യൂർ ശങ്കരൻ നമ്പൂതിരിപ്പാട് (ജനനം: 1891 ഏപ്രിൽ 20, മരണം: 1981 ആഗസ്ത് 31).
തച്ചുശാസ്ത്രഗ്രന്ഥകർത്താവ് എന്ന നിലയിലും ഇദ്ദേഹം പ്രസിദ്ധനാണ്.
തൃശ്ശൂർ ജില്ലയിലെ കുന്നംകുളത്തെ കാണിപ്പയ്യൂർ മനയാണ് ഇദ്ദേഹത്തിന്റെ ഗൃഹം.
ഇദ്ദേഹത്തിന്റെ പേരമകൻ കാണിപ്പയ്യൂർ കൃഷ്ണൻ നമ്പൂതിരിപ്പാടും പ്രശസ്തനായ ഒരു തച്ചുശാസ്ത്രവിദഗ്ദ്ധനാണ്.
കൊച്ചി രാജാവിന്റെ ആസ്ഥാന വാസ്തുവിദ്യാ ഉപദേഷ്ടകരായിരുന്നു കാണിപ്പയ്യൂർ മനയിലെ നമ്പൂതിരിമാർ.
മലയാളവർഷം 1066 മേടം 9 (1891 ഏപ്രിൽ 20) തിങ്കളാഴ്ച പൂരം നക്ഷത്രത്തിൽ കുന്നംകുളത്തെ പ്രസിദ്ധമായ കാണിപ്പയ്യൂർ മനയിൽ ജനിച്ചു.
അച്ഛൻ കാണിപ്പയ്യൂർ സുബ്രഹ്മണ്യൻ നമ്പൂതിരിപ്പാട്.
അമ്മ കുറൂർ മഹൾ കാളി അന്തർജനം.
ഈ ദമ്പതികളൂടെ 12 മക്കളിൽ പതിനൊന്നാമനായാണ് കുഞ്ചുണ്ണി എന്നറിയപ്പെടുന്ന ശങ്കരൻ നമ്പൂതിരി ജനിച്ചത്.
സ്വാതന്ത്ര്യസമരസേനാനിയും മാതൃഭൂമി പത്രാധിപരുമായിരുന്ന കുറൂർ നീലകണ്ഠൻ നമ്പൂതിരിപ്പാട് അമ്മാവന്റെ മകൻ ആണ്.
കാണിപ്പയ്യൂർ ഗോവിന്ദവാരിയർ ആണ് ആദ്യ ഗുരു.
പിന്നീട് തൃശ്ശൂർ ബ്രഹ്മസ്വം മഠത്തിൽവേദം പഠിച്ചു.
ബ്രാഹ്മണൻമാരിൽ മാത്രം ഒതുങ്ങിയിരുന്ന പല പൂജാവിധികളും ആചാരങ്ങൾ പുസ്തകരൂപത്തിൽ സംസ്കൃതത്തിൽ നിന്ന് മലയാളത്തിലേക്ക് വിവർത്തനം ചെയ്യുകയും പ്രസിദ്ധീകരിക്കുകയും ചെയ്തിട്ടുണ്ട്.
കേരളത്തിലെ തച്ചുശാസ്ത്രവിധികൾ എല്ലാം തന്നെ ഒരു പുസ്തക രൂപത്തിലാക്കുകയും അത് ജന്മനാടായ കുന്നംകുളത്ത് അദ്ദേഹത്തിന്റെ സ്വന്തം അച്ചുകൂടം ആയ പഞ്ചാഗം പബ്ലിക്കേഷൻസിലൂടെ പ്രസിദ്ധീകരിക്കുകയും ചെയ്തിട്ടുണ്ട്.
പഞ്ചാംഗം പ്രസിദ്ധീരണമായിരുന്നു ഈ പ്രസിന്റെ പ്രധാന പ്രസിദ്ധീകരണം.
1970-ലെ അഗ്നിബാധയ്ക്കുശേഷം ഗുരുവായൂർ ക്ഷേത്രം പുനരുദ്ധാരണം ചെയ്തത് ഇദ്ദേഹത്തിന്റെ നേതൃത്വത്തിലാണ്.
കൊല്ലവർഷം 1157 ചിങ്ങം 15-ന് (1981 ഓഗസ്റ്റ് 31) തന്റെ 90-ആം വയസ്സിൽ ഇദ്ദേഹം അന്തരിച്ചു.
കൃതികൾ എന്റെ സ്മരണകൾ ആര്യന്മാരുടെ കുടിയേറ്റം കേരളത്തിൽ വൈദ്യരത്നം ഔഷധ നിഘണ്ടു നായന്മാരുടെ പൂർവ്വചരിത്രം അവലംബം ↑ http://www.namboothiri.com/articles/vaasthuvidya.htm ↑ പേജ് 15 എന്റെ സ്മരണകൾ (ഒന്നാം ഭാഗം),കാണിപ്പയ്യൂർ ശങ്കരൻ നമ്പൂതിരിപ്പാട്, പഞ്ചാംഗം പുസ്തകശാല, കുന്നംകുളം ↑
കാണ്ടാമരം
മണ്ണിനടിയിൽ നിന്നും ലഭിക്കുന്ന രൂപമാറ്റം സംഭവിച്ച മരത്തടികളും സസ്യഭാഗങ്ങളുമാണ് കാണ്ടാമരം അഥവാ പീറ്റ് .
ചെളിയിൽ താണുകിടക്കുന്ന ഇവ സാധാരണയായി ചതുപ്പുപ്രദേശങ്ങളിലാണ് കാണപ്പെടുന്നത്.
കേരളത്തിന്റെ തീരപ്രദേശങ്ങളിൽ കുട്ടനാടു ഭാഗങ്ങളിൽ പോലുള്ള  കിണറു കുഴിക്കുകയോ താഴ്ന്ന പ്രദേശങ്ങളിൽ ചെളിയെടുക്കുകയൊ ചെയ്താൽ പലപ്പോഴും കറുത്തനിറത്തിലുള്ള ഇത്തരത്തിലുള്ള വലിയ തടികൾ ചെളിയിൽനിന്നും ലഭിക്കാറുണ്ട്.
ഇത് ലഭിക്കുന്ന പലരും ഇത് കത്തിക്കുവാൻ ഉപയോഗിച്ചുവരുന്നു.
ഇത് ഒരു തരം ഫോസിൽ ആകുന്നു.
മഹാഭാരതവുമായി ബന്ധപ്പെട്ട ഒരു കഥാസന്ദർഭമാണ് ഖാണ്ഡവദഹനം എന്നത്.
ഖാണ്ഡവവനം ആണ് അന്ന് കത്തിയതെന്നാണൈതീഹ്യം.
ജരിത എന്ന പക്ഷി ആ തീയിൽനിന്നും രക്ഷപെട്ടതായി മഹാഭാരതത്തിലുണ്ട് .
ഖാണ്ഡവദഹന സർഗ്ഗത്തിൽ ആണിത് വർണ്ണിച്ചിരിക്കുന്നത് .
അന്നു കത്തിയമർന്ന മരങ്ങളാണ് ചെളിയിൽ താണു കിടക്കുന്ന ഈ കറുത്ത തടികളുടെ അവശിഷ്ടം എന്നാണ് ഐതിഹ്യം.
ശാസ്ത്രജ്ഞരുടെ അഭിപ്രായത്തിൽ പതിനായിരക്കണക്കിനു വർഷം പഴക്കമുള്ള ഫോസിലീകൃതമായ മരങ്ങളാണ് ഇവ.
കൽക്കരി , ലിഗ്നൈറ്റ് എന്നീ ഇന്ധനങ്ങളും ഈ രീതിയിലാണ് ഉണ്ടാവുന്നത്.
തെക്കൻ കേരളത്തിലെ ചതുപ്പുനിലങ്ങളിലാണ് ഇത്തരം സസ്യാവശിഷ്ടങ്ങൾ കണ്ടുവരുന്നത്.
ഹൊളോസീൻ കാലഘട്ടത്തിലാണ് ഇവ ഉണ്ടായത് എന്ന് കണ്ടെത്തി.
കേരളത്തിലെ നിത്യഹരിതവനങ്ങളിലെ 23 സ്പിഷീസ് മരങ്ങളെ ഇങ്ങനെ കാണ്ടാമരങ്ങളായി കണ്ടെത്തിയിട്ടുണ്ട്.
അഘാർക്കർ റിസർച്ച് ഇൻസ്ടിട്യൂട്ട് പൂനെ, സെന്റർ ഫോർ ഏർത്ത് സയൻസസ് സ്റ്റഡീസ് (CESS) എന്നീ സ്ഥാപനങ്ങൾ ഇത്തരം അവശിഷ്ടങ്ങളുടെ സാമ്പിളുകൾ ശേഖരിക്കുകയും അവ വളരെ വിപുലമായി പരിശോധിക്കുകയും ചെയ്തിട്ടുണ്ട്.
ഡിപ്പാർട്ടുമെന്റ് ഓഫ് സയൻസ് ആന്റ് ടെക്നോളജി, കൗൺസിൽ ഫോർ സയന്റിഫിക്ക് ആന്റ് ഇൻഡസ്ട്രിയൽ റിസർച്ച് (CSIR), കേരള സ്റ്റെറ്റ് സയൻസ്, ടെക്നോളജി ആന്റ് എൻവയോൺമെന്റ് (KSCSTE) എന്നിവയാണ് ഈ ഗവേഷണത്തിനു വേണ്ട ഫണ്ട് നൽകുന്നത്.
ഈ ഗവേഷണത്തിലൂടെ ശാസ്ത്രജ്ഞന്മാർ ആ മരങ്ങൾ നിന്ന കാലത്തെ കാലാവസ്ഥ പഠിക്കുന്നു.
അതിനെ ഇന്നത്തെ കാലാവസ്ഥയുമായി താരതമ്യം ചെയ്താൽ കാലാവസ്ഥയുമായി ബന്ധപ്പെട്ട അനേകം  ചോദ്യങ്ങൾക്കുത്തരം ലഭിക്കുമെന്നു കരുതുന്നു.
ഭൂഗർഭശാസ്ത്രവുമായി ബന്ധപ്പെട്ട ഈ ലേഖനം അപൂർണ്ണമാണ്‌.
കാണ്ടാമൃഗം ഇംഗ്ലീഷ് വിലാസം https://ml.wikipedia.org/wiki/Rhinoceros
ഓരോകാലിലും വിരലുകൾ പോലെ തോന്നാവുന്ന മൂന്ന് കുളമ്പുകളുള്ള ഒരു സസ്തനിയാണ് കാണ്ടാമൃഗം ( ഇംഗ്ലീഷ് : Rhino , Rhinoceros ).
ഒറ്റയക്കക്കുളമ്പുകളുള്ള കുതിര, ടാപിർ തുടങ്ങിയവയുടെ കൂട്ടത്തിലാണ് ഇവയും പെടുന്നത്.
കാണ്ടാമൃഗങ്ങളെയെല്ലാം തന്നെ റൈനൊസിറോറ്റിഡെ(Rhinocerotidae) എന്ന കുടുംബത്തിലാണുൾപ്പെടുത്തിയിട്ടുള്ളത്.
ഈ കുടുംബത്തിൽ അഞ്ച് ഉപജാതികളുണ്ട് ഇതിൽ രണ്ടെണ്ണം ആഫ്രിക്കയിലും ബാക്കിയുള്ളവ ഏഷ്യയിലും കാണപ്പെടുന്നു.
വളരെ വലിപ്പമുള്ള ശരീരമാണ് ഈ ജീവികളുടെ സവിശേഷത.
സാധാരണയായി കാണ്ടാമൃഗങ്ങളുടെ ശരീരഭാരം ഒരു ടണ്ണിലും കൂടുതലാണ്.
സംരക്ഷിത കവചം പോലെ പ്രവർത്തിക്കുന്ന കട്ടിയുള്ള ത്വക്ക്(1.5 സെ.മി. മുതൽ 5 സെ.മി) സസ്യഭോജികളായ ഇവയുടെ ശരീരത്തെ ആവരണം ചെയ്യപ്പെട്ടിരിക്കുന്നു.
എന്നിരുന്നാലും ത്വക്ക് വളരെ സംവേദനക്ഷമതയുള്ളതാണ്.
ശരീരവുമായി താരതമ്യം ചെയ്യുമ്പോൾ തലച്ചോറിന് വലിപ്പം കുറവാണ്(400-600ഗ്രാം).
എന്നാൽ കൊമ്പ് താരതമ്യേനെ വലിപ്പമുള്ളതുമാണ്.
സസ്യാഹാരികളായ ഇവ ഇലകളാണ് കൂടുതലായും ആഹാരമാക്കുന്നത്.
നാരുകളടങ്ങിയ ആഹാരം നല്ല രീതിയിൽ ദഹിപ്പിക്കാൻ പര്യാപ്തമാണ് ഇവയുടെ ദഹനേന്ദ്രിയ വ്യൂഹം.
ആഫ്രിക്കയിൽ കാണപ്പെടുന്ന കാണ്ടാമൃഗങ്ങൾക്ക് മുൻനിരപ്പല്ലുകൾ കാണപ്പെടാറില്ല.
കടവായിലെ ബലമുള്ള പല്ലുകളുടെ സഹായത്തോടെയാണ് ഇവ ആഹാരം ചവച്ചരയ്ക്കുന്നത്.
ആന കഴിഞ്ഞാൽ കരയിലെ ഏറ്റവും വലിയ സസ്തനിയാണ് ഈ മൃഗം.
ഇവക്ക് മണിക്കൂറിൽ നാല്പ്പത്തെട്ട് കിലോമീറ്റർ വരെ വേഗത്തിൽ ഓടാൻ കഴിയും.
രോമങ്ങൾ കൂടിച്ചേർന്ന് ഉറച്ചുകട്ടിയായി രൂപംകൊള്ളുന്നതാണ് കാണ്ടാമൃഗങ്ങളുടെ കൊമ്പുകൾ.
ഈ കൊമ്പുകൾക്കുവേണ്ടി വേണ്ടി മനുഷ്യർ ഇവയെ ധാരാളമായി കൊന്നൊടുക്കിയിട്ടുണ്ട്, ജന്തുജാലങ്ങളുടെ നഖത്തിലും മുടിയിലും മറ്റും അടങ്ങിയിട്ടുള്ള കെരാറ്റിൻ എന്ന മാംസ്യം കൊണ്ടാണ് ഈ കൊമ്പ് നിർമ്മിക്കപ്പെട്ടിട്ടുള്ളത്.
ആഫ്രിക്കയിൽ കാണപ്പെടുന്ന കാണ്ടാമൃഗങ്ങൾക്കും സുമാത്രൻ കാണ്ടമൃഗങ്ങൾക്കും ഇത്തരം രണ്ട് കൊമ്പുകളുണ്ട്, എന്നാൽ ഇന്ത്യൻ കാണ്ടാമൃഗങ്ങൾക്കും ജാവൻ കാണ്ടാമൃഗങ്ങൾക്കും ഓരോ കൊമ്പേയുള്ളു.
നല്ല ഘ്രാണശക്തിയും ശ്രവണശക്തിയുമുള്ള കാണ്ടാമൃഗങ്ങൾക്ക് കാഴ്ചശക്തി കുറവാണ്.
കാണ്ടാമൃഗത്തിന്റെ ശരാശരി ആയുസ്സ് 60 വയസ്സിനുമുകളിലാണ്.
കാണ്ടാമൃഗങ്ങളിൽ മൂന്ന് ഇനങ്ങളെ ഐ.യു.സി.എൻ. ചുവന്ന പട്ടികയിൽ ഉൾപ്പെടുത്തിയിട്ടുണ്ട്.
ഇംഗ്ലീഷിൽ കാണ്ടാമൃഗത്തിനെ റൈനോസെറസ്(Rhinoceros) എന്നാണ് വിളിക്കുന്നത്.
ലാറ്റിൻ പദമായ ῥῑνόκερως എന്നതിൽ നിന്നുമാണ് റൈനോസെറസ് എന്ന വാക്കിന്റെ ഉല്പത്തി.
മൂക്കിനുള്ള ലാറ്റിൻ വാക്കായ ῥῑνο-, ῥίς (റൈനോ-, റിസ്)യും കൊമ്പ് എന്നർത്ഥം വരുന്ന κέρας (കെരസ്)ഉം ചേർന്നുള്ളതാണ് ῥῑνόκερως എന്ന വാക്ക്.
കാണ്ടാമൃഗങ്ങളുടെ കൂട്ടത്തിനെ ഇംഗ്ലീഷിൽ ക്രാഷ്(crash) എന്നും ഹെർഡ്(herd) എന്നുമാണ് വിളിക്കുന്നത്.
ജീവിച്ചിരിക്കുന്ന അഞ്ച് സ്പീഷിസുകളെ മൂന്നായിട്ടാണ് വർഗ്ഗീകരിച്ചിട്ടുള്ളത്.
ഏകദേശം അഞ്ച് ദശലക്ഷം വർഷങ്ങൾക്കു മുൻപാണ് ആഫ്രിക്കൻ സ്പീഷിസുകളായ വെള്ളക്കാണ്ടാമൃഗവും കറുത്തകാണ്ടാമൃഗവും അവയുടെ പൂർവ്വികരിൽ നിന്നും പിരിഞ്ഞത്.
വെള്ളക്കാണ്ടാമൃഗവും കറുത്തകാണ്ടാമൃഗവും തമ്മിലുള്ള പ്രധാന വ്യത്യാസം അവയുടെ വായുടെ ആകൃതിയിലാണ്.
വെള്ളക്കാണ്ടാമൃഗങ്ങൾക്ക് പുല്ലുമേയാൻ സൗകര്യമുള്ള രീതിയിലുള്ള വിസ്തൃതവും പരന്നതുമായ ചുണ്ടുകളാണുള്ളത് എന്നാൽ ഇലകൾ ഭക്ഷിക്കാൻ സൗകര്യമുള്ള രീതിയിലുള്ള നീണ്ടുകൂർത്ത ചുണ്ടുകളാണ് കറുത്ത കാണ്ടാമൃഗങ്ങൾക്കുള്ളത്.
വെള്ളക്കാണ്ടാമൃഗങ്ങൾക്ക് ഒരു തെറ്റിദ്ധാരണയുടെ പുറത്താണ് ആ പേര് ലഭിച്ചത്, ആഫ്രിക്കൻ ഭാഷയിൽ wyd എന്നാൽ വീതിയുള്ള എന്നാണർത്ഥം.
ഇംഗ്ലീഷുകാർ ഈ വാക്ക് white എന്ന്തെറ്റിദ്ധരിക്കുകയാണ് ഉണ്ടായത്.
വെള്ളക്കാണ്ടാമൃഗങ്ങളെ  വടക്കൻ എന്നും തെക്കൻ എന്നും രണ്ട് ഉപവിഭാഗങ്ങളായി തിരിച്ചിട്ടുണ്ട്.
കറുത്തകാണ്ടാമൃഗങ്ങളെ നാല് ഉപവിഭാഗങ്ങളായും, സുമാത്രൻ കാണ്ടാമൃഗങ്ങളേയും, ജാവൻ കാണ്ടാമൃഗങ്ങളേയും മൂന്നായും (ഇവയിൽ ഓരോന്നിന് വംശനാശം നേരിട്ടു കഴിഞ്ഞു.) തരം തിരിച്ചിരിക്കുന്നു.
ഇൻഡ്യൻ കാണ്ടാമൃഗങ്ങൾക്ക് ഉപവിഭാഗങ്ങളില്ല.
റൈനോസെറോട്ടിനി(Rhinocerotini) സ്പീഷിസുകളിലെ വംശനാശം സംഭവിച്ചിട്ടില്ലാത്ത രണ്ട് ഉപവിഭാഗങ്ങൾ ഇന്ത്യൻ കാണ്ടാമൃഗവും, ജാവൻ കാണ്ടാമൃഗവുമാണ്.
ഏകദേശം പത്ത് ദശലക്ഷം വർഷങ്ങൾക്കുമുമ്പാണിവ അവയുടെ പൂർവ്വികരിൽ നിന്നും വേർപിരിഞ്ഞത്.
ഡൈസെറോറിണിനീ(Dicerorhinini) സ്പീഷിസിലെ വംശനാശം സംഭവിച്ചിട്ടില്ലാത്ത ഏക ഉപവിഭാഗം സുമാത്രൻ കാണ്ടാമൃഗങ്ങളാണ്.
ഏകദേശം 20 ദശലക്ഷം വർഷങ്ങൾക്കുമുമ്പാണിവയ്ക്ക് പരിണാമം സംഭവിച്ചത്.
വടക്കൻ യൂറോപ്പിലും ഏഷ്യയിലും കണ്ടിരുന്ന വംശനാശം സംഭവിച്ച വൂളി കാണ്ടാമൃഗങ്ങളും(Woolly Rhinoceros) ഈ ഗണത്തിൽപ്പെട്ടവയായിരുന്നു.
വെള്ളക്കാണ്ടാമൃഗത്തിൻടെയും കറുത്ത കാണ്ടാമൃഗത്തിന്റേയും ഒരു സങ്കരയിനത്തെ 1977-ൽ ചെക്ക് റിപ്പബ്ലിക്കിലെ മൃഗശാലയിൽ വച്ച് സൃഷ്ടിച്ചിരുന്നു.
കറുത്തകാണ്ടാമൃഗത്തിനൊഴികെ ഈ സ്പീഷിസിലെ മറ്റെല്ലാ കാണ്ടാമൃഗങ്ങൾക്കും അവയുടെ ക്രോമസോമിൽ 82 കോശങ്ങളുണ്ട് കറുത്തവയ്ക്ക് 84 എണ്ണമാണുള്ളത്.
സസ്തനികളുടെ ശരീരത്തിലെ ക്രോമസോമുകളുടെ എണ്ണത്തിൽ  ഇതു വരെ അറിയപ്പെട്ടിട്ടുള്ളതിൽ ഏറ്റവും ഉയർന്ന സംഖ്യയാണിത്.
ഗർഭകാലം 16 മാസമാണ്.
പ്രസവത്തിൽ ഒരു കുട്ടി മാത്രമെ ഉണ്ടായിരിക്കുകയുള്ളു.
രണ്ടുവർഷം വരെ പാലൂട്ടാറുണ്ട്.
വെള്ളക്കാണ്ടാമൃഗം വെള്ളക്കാണ്ടാമൃഗം.
ഇവ യഥാർഥത്തിൽ ചാരനിറക്കാരാണ്.
ഒരു വാക്കിന്റെ തർജ്ജിമയിലെ തെറ്റാണ് വെള്ളക്കാണ്ടാമൃഗം എന്ന പേരിനു കാരണം.
ഇപ്പോൾ ഭൂമിയിൽ ജീവിച്ചിരിക്കുന്ന അഞ്ച് കാണ്ടാമൃഗ സ്പീഷിസുകളിലൊന്നാണ് വെള്ളക്കാണ്ടാമൃഗം.
മറ്റു കാണ്ടാമൃഗങ്ങളെ അപേക്ഷിച്ച് കൂട്ടങ്ങളായി, സമൂഹജീവിതം നയിക്കുന്ന  ഒരു ജീവിയാണിത്.
വെള്ളക്കാണ്ടാമൃഗങ്ങളിൽ തന്നെയുള്ള രണ്ട് ഉപവിഭാഗങ്ങളാണ് വടക്കൻ വെള്ളക്കാണ്ടാമൃഗവും (Northern White Rhino) തെക്കൻ വെള്ളക്കാണ്ടാമൃഗവും ഇന്ത്യൻ കാണ്ടാമൃഗം
ഇന്ത്യൻ കാണ്ടാമൃഗം(Rhinoceros Unicornis) ഇക്കാലത്ത് കാണപ്പെടുന്നത് ആസ്സാമിലെ ചതുപ്പുള്ള പുൽക്കാടുകളിലും നേപ്പാളിലെ തേരായ് പ്രദേശത്തുമാണ്.
ആസ്സാമിൽ കാസിരംഗ ദേശീയോദ്യാനത്തിൽ ഇവ സംരക്ഷിക്കപ്പെട്ടിരിക്കുന്നു.
ഇന്ത്യയിലുള്ള 3200-ഓളം കാണ്ടാമൃഗങ്ങളിൽ 2000 ത്തോളം എണ്ണം ഈ ഉദ്യാനത്തിലാണ്.
നേപ്പാളിലെ ചിത്വൻ ദേശീയോദ്യാനത്തിൽ നാനൂറോളം എണ്ണമുണ്ട്.
ഇവ ഒറ്റയാന്മാരായാണ് ജീവിക്കുന്നത്.
കുഞ്ഞുങ്ങളെ അമ്മമാർ മൂന്നു കൊല്ലം വരെ കൂടെ കൊണ്ടുനടക്കാറുണ്ട്.
വെള്ളം കുടിക്കാൻ ജലാശയങ്ങളിലേക്ക് സ്ഥിരം വഴികൾ സൂക്ഷിക്കുന്ന ഇവ അവയുടെ ആവാസാതിർത്തിയും മാർഗ്ഗങ്ങളും ചാണകം തൂറ്റി അടയാളപ്പെടുത്താറുണ്ട്.
ഈ ശീലം ഇവയെ എളുപ്പത്തിൽ വനംകൊള്ളക്കരുടെ പിടിയിൽപ്പെടാൻ ഇടയാക്കുന്നു.
1950 കളിൽ ഇന്ത്യയിൽ 200 കാണ്ടാമൃഗങ്ങളേ ജീവനോടെ ഉണ്ടായിരുന്നുള്ളൂ.
ആസ്സാം സർക്കാർ ഇവയെ സംരക്ഷിക്കാൻ നിയമം കൊണ്ടുവരികയും അത് നടപ്പാക്കാൻ ഇന്ത്യൻ പട്ടാളത്തിന്റെ സഹായം വരെ സ്വീകരിക്കുകയും ചെയ്തു.
തുടർന്ന് അവയുടെ എണ്ണം പ്രശംസനീയമാം വിധം പെരുകിയെങ്കിലും കശിഞ്ഞവർഷവും ഇരുപതോളം മൃഗങ്ങൾ കൊമ്പിനുവേണ്ടി കൊലചെയ്യപ്പെടുകയുണ്ടായി.
2012-ലെ കനത്ത പ്രളയത്തിൽ മുപ്പതോളം കാണ്ടാമൃഗങ്ങൾ മുങ്ങിച്ചാവുകയും ചെയ്തു.
ചിത്രശാല റിയാദ് മൃഗശാലയിലെ കാണ്ടാമൃഗം ഇതും കാണുക അന്തർദ്ദേശീയ കാണ്ടാമൃഗവർഷം അവലംബം ഗ്രന്ഥസൂചി Chapman, January 1999.
The Art of Rhinoceros Horn Carving in China .
Christies Books, London.
ISBN 0-903432-57-9 .
{{ cite book }} :  CS1 maint: multiple names: authors list ( link ) {{ cite book }} :  CS1 maint: multiple names: authors list ( link ) {{ cite journal }} : Unknown parameter | coauthors= ignored ( | author= suggested) ( help ) Laufer, Berthold.
"History of the Rhinoceros."
In: Chinese Clay Figures, Part I: Prolegomena on the History of Defence Armour .
Field Museum of Natural History, Chicago, pp. 73–173.
White Rhinoceros, White Rhinoceros Profile, Facts, Information, Photos, Pictures, Sounds, Habitats, Reports, News - National Geographic Archived 2007-07-06 at the Wayback Machine .
പുറത്തേക്കുള്ള കണ്ണികൾ വിക്കിസ്പീഷിസിൽ Rhinocerotidae എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Rhinocerotidae എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Rhino Species Archived 2009-07-17 at the Wayback Machine .
Rhino Images Archived 2017-07-11 at the Wayback Machine .
page on the Rhino Resource Center Rhinoceros entry on World Wide Fund for Nature website.
കഡസ്ട്രൽ മാപ്പ് ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2020 ഓഗസ്റ്റ് മുതൽ തുടരുന്നു.
ദേശീയമോ തദ്ദേശീയമോ ആയ സർക്ലാർ വകുപ്പുകൾക്ക് നികുതിയും വീട്ടുനികുതിയും മറ്റും കണക്കാക്കുന്ന തിന അനുയോജ്യമായ രീതിയിൽ തയ്യാറാക്കുന്ന മാപ്പുകളാണ് കഡസ്ട്രൽ മാപ്പുകൾ അഥവാ റെവന്യു മാപ്പുകൾ.
കഡിയാല രാമചന്ദ്ര
ഇന്ത്യൻ മെഡിക്കൽ ഡോക്ടർ, കവി, ചെന്നൈ ഗവൺമെന്റ് ജനറൽ ആശുപത്രി മുൻ സൂപ്രണ്ട്, മദ്രാസ് മെഡിക്കൽ കോളേജിലെ മുൻ വൈദ്യശാസ്ത്ര വിഭാഗം മേധാവി എന്നിവയൊക്കെയായിരുന്നു കഡിയാല രാമചന്ദ്ര .
ജനറൽ ഹോസ്പിറ്റലിൽ ഓങ്കോളജി ആൻഡ് കാൻസർ കീമോതെറാപ്പി വകുപ്പും റുമാറ്റിക് കെയർ യൂണിറ്റും സ്ഥാപിച്ചതിന് പിന്നിൽ അദ്ദേഹത്തിന്റെ ശ്രമങ്ങൾ റിപ്പോർട്ട് ചെയ്യപ്പെട്ടിട്ടുണ്ട്.
1974 ൽ നാലാമത്തെ ഉയർന്ന ഇന്ത്യൻ സിവിലിയൻ അവാർഡായ പത്മശ്രീ നേടി.
1919 നവംബർ 6 ന് ഇന്ത്യൻ സംസ്ഥാനമായ തമിഴ്‌നാട്ടിൽ ജനിച്ച രാമചന്ദ്ര 1949 ൽ മദ്രാസ് മെഡിക്കൽ കോളേജിൽ നിന്ന് വൈദ്യശാസ്ത്രത്തിൽ ബിരുദം നേടുന്നതിനുമുമ്പ് ഡോവെട്ടൺ കോറി ബോയ്സ് സ്കൂളിലും ചെന്നൈ ലയോള കോളേജിലും പ്രാഥമിക പഠനം നടത്തി ചെന്നൈയിലെ ഗവൺമെന്റ് ജനറൽ ഹോസ്പിറ്റലിന്റെ സൂപ്രണ്ടായി ജോലി ചെയ്തു.
അവിടെയുള്ള കാലയളവിൽ ആശുപത്രി രണ്ട് പുതിയ വകുപ്പുകൾ ആരംഭിച്ചു, ഓങ്കോളജി, കാൻസർ കീമോതെറാപ്പി വകുപ്പ്, റുമാറ്റിക് കെയർ യൂണിറ്റ്.
മദ്രാസ് മെഡിക്കൽ കോളേജിലെ പ്രൊഫസർ, വൈദ്യശാസ്ത്ര വിഭാഗം മേധാവി എന്നീ നിലകളിൽ പ്രവർത്തിച്ചിട്ടുണ്ട്.
സെനറ്റ് അംഗമായും മദ്രാസ് സർവകലാശാലയിലെ സിൻഡിക്കേറ്റായും സേവനമനുഷ്ഠിച്ചു.
ബിരുദാനന്തര പരീക്ഷാ സമിതിയുടെ തലവനായിരുന്നു.
വിരമിക്കലിനു ശേഷം യൂണിവേഴ്സിറ്റി അദ്ദേഹത്തെ പ്രൊഫസർ എമെറിറ്റസായി നിയമിച്ചു.
രാമചന്ദ്ര 52 ശാസ്ത്രീയ പ്രബന്ധങ്ങൾ പ്രസിദ്ധീകരിച്ച് നിരവധി പ്രഭാഷണങ്ങൾ നടത്തി, അതിൽ കർസൺ എൻ‌ഡോവ്‌മെന്റ് പ്രഭാഷണങ്ങളും (1968), ഡോ. കെ. കുടുമ്പിയയുടെ എൻ‌ഡോവ്‌മെൻറ് പ്രഭാഷണവും (1971) ശ്രദ്ധേയമായിരുന്നു.
ബ്രോങ്കിയൽ ആസ്ത്മ ചികിത്സയിൽ ഇന്ത്യൻ ഔഷധസസ്യങ്ങളുടെ ഉപയോഗത്തെക്കുറിച്ച് അദ്ദേഹം നടത്തിയ ഗവേഷണങ്ങൾ ഇന്ത്യൻ വാർത്തകളിൽ റിപ്പോർട്ട് ചെയ്യപ്പെട്ടു.
ആരോഗ്യ പ്രശ്നങ്ങളെക്കുറിച്ച് അദ്ദേഹം ഒരു പ്രസംഗ പരമ്പര നടത്തിയത് അഖിലേന്ത്യാ റേഡിയോ വഴി പ്രക്ഷേപണം ചെയ്തു.
മദ്രാസ് യൂണിവേഴ്സിറ്റി പ്രസിദ്ധീകരിച്ച വൈദ്യശാസ്ത്ര ചരിത്രത്തെക്കുറിച്ച് അദ്ദേഹം ഒരു പ്രബന്ധം രചിച്ചതായി അറിയപ്പെടുന്നു.
2003-ൽ പുറത്തിറങ്ങിയ 53 കവിതകളുടെ ഒരു സമാഹാരമാണ് അദ്ദേഹത്തിന്റെ സാഹിത്യ പ്രസിദ്ധീകരണമായ കവിതകൾ ആത്മപരിശോധന
ജോൺസ്റ്റോൺ സ്വർണ്ണ മെഡൽ, ടി എം നായർ സ്വർണ്ണ മെഡൽ, പനഗൽ സമ്മാനത്തിന്റെ രാജ, വൈദ്യശാസ്ത്രത്തിൽ ഡോ. രംഗാചാരി സമ്മാനം എന്നിവ രാമചന്ദ്രന് ലഭിച്ചിരുന്നു.
2007 ഫെബ്രുവരിയിൽ 87 ആം വയസ്സിൽ അദ്ദേഹം അന്തരിച്ചു.
കണക്കൻ
മലബാർ ജില്ലകളായ പാലക്കാട്,മലപ്പുറം,കോഴിക്കോട് ജില്ലകളിലാണ് കണക്കൻ സമുദായക്കാർ ഭൂരിപക്ഷം പേരും കാണുന്നത്.